CELEX: 62020CN0395
Language: et
Date: 2020-08-19 00:00:00
Title: Kohtuasi C-395/20: Eelotsusetaotlus, mille on esitanud Landgericht Düsseldorf (Saksamaa) 19. augustil 2020 – EP, GM versus Corendon Airlines Turistik Hava Tasimacilik A.S.

23.11.2020   
            
            
               ET
            
            
               Euroopa Liidu Teataja
            
            
               C 399/23
            
         
      Eelotsusetaotlus, mille on esitanud Landgericht Düsseldorf (Saksamaa) 19. augustil 2020 – EP, GM versus Corendon Airlines Turistik Hava Tasimacilik A.S.
      (Kohtuasi C-395/20)
      (2020/C 399/33)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Düsseldorf
      
         Põhikohtuasja pooled
      
      
         Hagejad: EP, GM
      
         Kostja: Corendon Airlines Turistik Hava Tasimacilik A.S.
      
         Eelotsuse küsimused
      
      
                  1.
               
               
                  Kas tegemist on lennu tühistamisega määruse (EÜ) nr 261/2004 (1) artikli 2 punkti l ning artikli 5 lõike 1 tähenduses, kui tegutsev lennuettevõtja viib pakettreisi raames broneeritud lennu, mille kavandatud väljumine on kell 13:20 (LT), üle samale päevale kell 16:10 (LT)?
               
            
                  2.
               
               
                  Kas üheksa päeva enne reisi algust sellest teavitamine, et lend kell 13.20 (LT) viiakse üle samale päevale kell 16.10 (LT), kujutab endast teekonna muutmise võimaluse pakkumist määruse (EÜ) nr 261/2004 artikli 5 lõike 1 punkti c alapunkti ii tähenduses, ja kui jah, kas siis peab see vastama selle määruse artikli 5 lõike 1 punktis a ja artikli 8 lõikes 1 sätestatud nõuetele?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).